بساؤ

بساؤ  آبادی تقریباً تین لاکھ پچپن ہزار (2004ء) گنی بساؤ کا دارالحکومت ہے۔ شہر بحر اوقیانوس کے ساحل پر واقع ہے، جہاں دریائے گیبا سمندر میں گرتا ہے۔ یہ ملک کا سب سے بڑا شہر، اہم ترین بندرگاہ اور فوجی مرکز ہے۔ اہم مصنوعات میں مونگ پھلی، کھوپرا، پام کا تیل اور ربڑ شامل ہیں۔ شہر کی بنیاد 1687ء میں پرتگالیوں نے بطور محفوظ بندرگاہ اور تجارتی مرکز کے رکھی۔ 1942ء میں شہر کو پرتگالی گنی کے دارالحکومت کا درجہ دیا گیا۔ جسے بعد میں مدینہ دو باؤ سے بدل دیا گیا۔

شہر اپنے سالانہ میلہ کی وجہ سے مشہور ہے۔ دوسری پرکشش جگہوں میں فورتالیزا داامورا (Fortaleza d'Amura ) کی بیرکوں میں املکار کابرال (Amílcar Cabral) کا مقبرہ، پی جی گوئٹی میموریل (Pidjiguiti Memorial )۔ 3اگست 1959ء بساؤ کے بندرگاہ پر سامان لادنے کا کام کرنے والے مزدوروں کی ہڑتال میں مرنے والوں کی یادداشتیں، بساؤ کا نیا سٹیڈیم اور ساحل سمندر کے مقامی تفریحی مقامات شامل ہیں۔ شہر کی کافی عمارات گنی بساؤ کی خانہ جنگی میں خراب ہو چکی ہیں، جن میں گنی بساؤ کا شاہی محل اور بساؤ فرانسیسی تہذیبی مرکز بھی شامل ہیں۔ مرکز شہر زیر تعمیر ہے۔

فضائی سفر کی سہولیات کے لیے اوسوالدو وییرو بین الاقوامی ائرپورٹ دستیاب ہے۔

تاریخ 
یہ ایک تاریخی شہر ہے۔ اس شہر کی تاسیس 1687ء میں پرتگال نے ایک بندر گاہ اور تجارتی مرکز کے طور کی تھی۔ دار الحکومت اور ایک اہم مرکز کے طور ملک کی جنگ آزادی کے دور میں شہر میں زبر دست معرکے اور خون خرابا دیکھا گیا تھا۔ ملک میں خانہ جنگی کی کیفیت برپا ہو گئی تھی۔ یہ صورت 1998ء - 1999ء میں اختتام کو پہنچی۔

آبادی اور رقبہ 
بساؤ کا کل رقبہ 77 مربع کیلومیٹر کے دائرے پر محیط ہے۔ شہر کی آبادی 407,424 نفوس پر مشتمل ہے۔

سیاحوں کی دل چسپی کے مقامات 
اس شہر میں سیاحوں کی دل چسپی کے لیے حسب ذیل مقامات ہیں:
 زو فارم ندی
 فورٹالیزا ڈا مورا (Fortaleza d’Amura)
 گنی بساؤ نیشنل آرٹس انسٹی ٹیوٹ (Guinea-Bissau National Arts institute)
 بساؤ نیو اسٹیڈیم (Bissau New Stadium)
 میوزیم آف ایفریکن آرٹی فیکٹس (Museum of African Artifacts)

نگار خانہ

حوالہ جات

بیرونی روابط 
 حکومت گنی بساؤ کی ویب سائٹ

بساؤ
1687ء میں آباد ہونے والے مقامات
افریقا میں 1687ء کی تاسیسات
افریقی دارالحکومت
دارالحکومت
سابقہ پرتگیزی مستعمرات
گنی بساؤ کے آباد مقامات
گنی بساؤ کے شہر
گنی بساؤ کے علاقہ جات
گنی بساؤ کے آباد ساحلی مقامات
چھوٹے پیغام خانوں کا استعمال کرنے والے مضامین